Robert Kubica

Robertas Juzefas Kubica (; g. 1984 m. gruodžio 7 d. Krokuvoje)https://www.fakt.pl/robert-kubica – Lenkijos autosporto  lenktynininkas. Pirmasis lenkas, lenktyniavęs Formulės 1 lenktynėse nuo 2006 iki 2021 m.

Taip pat lenktyniavo FIA World Endurance čempionate, 24 Hours of Le Mans bei European Le Mans Series varžybose, Pasaulio ralio čempionate (WRC).

 Karjera 
 Kartingai 
Kaip ir daugelis Formulės 1 lenktynininkų, Robertas nuo vaikystės pradėjo lenktyniauti su kartingais. 1998 metais jis tapo Tarptautinio Italijos kartingų čempionato nugalėtoju. Po metų pakartojo tą patį rezultatą Italijoje ir dalyvavo Tarptautiniame kartingų čempionate Vokietijoje. 2000 metais Kubica savo paskutiniame sezone su kartingais užėmė ketvirtas vietas Europos ir Pasaulio kartingų čempionatuose. Per karjerą Lenkijoje tapo keturis kartus kartingų čempionu.

 Jaunimo Formulė 
Kubica pradėjo savo profesionalo karjerą pradėjo 2000 metais, tapdamas Formula Renault 2000 komandos pilotu bandytoju. 2002 metais Robertas laimėjo keturias pergales ir užėmė antrąją Italijos Formula Renault 2000 čempionato vietą. Taip pat jis buvo septintas Formula Renault Eurocup čempionate.
Po Formula Renault Kubica perėjo į Formula 3 čempionatą. Jo debiutas buvo atidėtas dėl traumos, o grįžęs po jos pelnė pergalę. Sezoną baigė 12 vietoje. 2004 metų lapkritį jis pelnė 1 starto vietą Macau F3 GP, kuriame jis pasiekė trasos rekordą, tačiau finišavo antras.
2005 metais Kubica laimėjo Pasaulio Renault čempionatą su Epsilon Euskadi komanda, po ko jis pradėjo Formulės 1 bandymus su Renault ekipa.

 Formulės 1 karjera 
 2006 
Formulėje 1 Robertas debiutavo 2006-ųjų metų sezono antroje pusėje, kuomet pakeitė iš BMW-Sauber komandos atleistą Jacques'ą Villeneuve'a. Pirmajame, Vengrijos etape, iškart finišavo taškuose (7-ojoje vietoje), tačiau buvo diskvalifikuotas dėl nepakankamo bolido svorio. Netrukus vykusiame Italijos GP pirmą kartą užlipo ant podiumo ir su šiais šešiais taškais sezoną baigė 16-oje pozicijoje.

 2007 
2007 metų Kanados Grand Prix metu Kubica pateko į kraupią avariją Kubica's crash data disclosed ir buvo paguldytas į ligoninę. Pradžioje pranešta, kad lenktynininkas susilaužė koją, vėliau ši informacija buvo paneigta.Unscathed Kubica out of hospital Dėl sukrėtimo praleidęs JAV etapą, lenkas kitose šešiose lenktynėse iš eilės pelnė taškus, o sezono gale viso savo saskaitoje turėjo 39 taškus.

 2008 
2008-ųjų sezonui lenkas turi pasirašęs sutartį su BMW Sauber ekipa, o jo komandos draugu ir toliau bus vokietis Nickas Heidfeldas Heidfield and Kubica stay at BMW.

Pirmose sezono lenktynėse Australijoje lenkas nepasiekė finišo, tuo tarpu kituose dvejuose etapuose finišavo ant podiumo – Malaizijoje jis finišavo antras, o iš Pole pozicijos startavęs Bahreine finišą pasiekė trečias, į priekį praleisdamas tik Ferrari bolidus.Robertas antras lenktynes baigia iškovodamas podiumą  Kvalifikacijoje pelnyta Pole pozicija buvo pirmoji R. Kubicos sąskaitoje ir pirmoji Lenkijos automobilių sporto istorijoje.

Septintose sezono lenktynėse Kanadoje Robert’as Kubica pelnė sau, savo šaliai ir komandai pirmąją pergalę istorijoje. Iš viso sezone lenkas be pergalės pelnė tris antrąsias, tris trečiąsias, dvi ketvirtąsias vietas ir kelis kartus finišavo kitose taškų zonos vietose. Iš viso surinkęs 75 taškus jis užėmė galutinę 4 vietą.

 2009 
2009 m. sezonas lenkui prasidėjo sunkiai. Per pirmas šešias lenktynes jis nesugebėjo finišuoti taškų zonoje. Turkijos GP jis finišavo 7 vietoje ir taip pelnė pirmuosius sezono taškus. Sezonui perėjus į antrąją pusę Kubica rezultatai gerėjo – Belgijoje jis finišavo ketvirtas, o Brazilijos lenktynėse finišavo antroje vietoje. Surinkęs 17 taškų bendroje sezono įskaitoje lenkas liko 14-tas.

 2010 
Prieš naująjį sezoną lenkas perėjo į Renault ekipą. Vėliau komanda paskelbė ir naująjį Roberto komandos draugą – juo tapo rusas Vitalij Petrov. Vėliau lenkas pratęsė su šia komandą sutartį iki 2012 m.Kubica extends Renault deal to 2012

Su nauja ekipa lenkas galėjo rodyti akivaizdžiai geriausius karjeros rezultatus. Jau antrose sezono lenktynėse Australijoje jis finišavo antroje vietoje. Vėliau sezone jis dar du kartus lipo ant trečiojo podiumo laiptelio bei beveik visose lenktynėse finišavo taškų zonoje. Sezoną lenkas baigė turėdamas 136 taškus 8-oje asmeninės įskaitos vietoje.

 Avarija 2011 metais 
Prieš 2011 m. sezoną vasario mėnesį dalyvavo Andoros ralyje, kuris vyko Italijoje. Tačiau vasario 6 d. jau pirmajame greičio ruože, vairuodamas Škoda Fabia S2000 jis patyrė stiprią avariją ir buvo nugabentas į ligoninę. Ten jam buvo atlikta dešinės pusės galūnių (plaštakos ir kojos) operacijos. Po operacijos daktaras teigė, kad operacijos sėkmingumas bus aiškus po savaitės – blogiausiu atveju lenkas negalės lenktyniauti apie metus.R. Kubica sunkiai sužeistas avarijoje

Nepaisant vilčių greičiau grįžti į F-1 varžybas, lenkas 2012 m. lenktyniavo ralio lenktynėse. 2013 m. kovo mėnesį buvo patvirtinta, kad ir šį sezoną R. Kubica lenktyniaus WRC ir Europos ralio čempionatuose, tačiau WRC-2 klasės kategorijoje. Jis laimi primą vietą.Oficialu: R. Kubica lenktyniaus WRC ir ERC, todėl 2014 m. įstojo į pagrindinį WRC kategoriją, kurioje dalyvavo iki 2016 m. 

2016 m. kovą lenkas dalyvavo 12 val. Mugelo lenktynėse su GT3 Mercedes automobiliu.

2017 m. birželio 5 d. buvo pranešta, kad R. Kubica dalyvaus Renault organizuojamose Formulės 1 bandymuose su 2012 m. Lotus E20 automobiliu. Tai buvo pirmasis Formulės 1 automobilio išbandymas lenkui po 2011 m. avarijos.

Renault vadovai po bandymų teigė, kad lenkas yra "vis dar greitas, vis dar nuoseklus ir svarbiausia – entuziastingas", tad lenkui nėra akivaizdžių trukdžių grįžti į Formulės 1 lenktynes.

 2018–2019 
2018 m. R.Kubica tapo rezerviniu Williams komandos vairuotoju. 2019 m. lenktyniavo visą sezoną, kuris nebuvo sėkmingas, surinktas vos 1 taškas.

 2020–2022 
Paskutinius tris metus F1 karjeroje lenktynininkas praleido Alfa Romeo Racing komandoje. 2021 m. Kimi Räikkönen susirgus COVID-19, rungtyniavo dvejose lenktynėse.

 Laimėjimai 
2008 metų balandį buvo paskelbta, kad R. Kubica laimėjo Lorenzo Bandinio vardu pavadintą premiją. Apdovanojimas Robertui buvo įteiktas gegužės 18 dieną.Kubica apdovanotas Bandinio premija

2013 m. lenkas tapo WRC-2 čempionato nugalėtoju.

 Formulės 1 rezultatai 
 Metai Komanda Taškai Vieta 2021 Alfa Romeo Racing 0 20 2019 Williams Racing 1 19 2010 Renault F1 136 8 2009 BMW Sauber 17 14 2008 BMW Sauber 75 4 2007 BMW Sauber 39 6 2006 BMW Sauber 6 16

 Šaltiniai 

 Nuorodos 

 Robert Kubica tinklalapis
 Statistika 

Kubica
Kubica